2019. gada 1. oktobrī Noteikumi Nr. 457

Rīgā (prot. Nr. 44 20. §)

**Grozījumi Ministru kabineta 2010. gada 28. decembra noteikumos Nr. 1240 "Kārtība, kādā klasificē ceļu posmus, kuros bieži notiek ceļu satiksmes negadījumi, un ceļu tīkla drošību Eiropas ceļu tīklā"**

Izdoti saskaņā ar

likuma "Par autoceļiem"

23.1 pantu

Izdarīt Ministru kabineta 2010. gada 28. decembra noteikumos Nr. 1240 "Kārtība, kādā klasificē ceļu posmus, kuros bieži notiek ceļu satiksmes negadījumi, un ceļu tīkla drošību Eiropas ceļu tīklā" (Latvijas Vēstnesis, 2011, 5. nr.) šādus grozījumus:

1. Izteikt 3. punktu šādā redakcijā:

"3. Klasificējot ceļu posmus ārpus apdzīvotām vietām, ceļu tīklā nosaka vietas (ja tās ir ekspluatācijā vairāk nekā trīs gadus), kur vienu kilometru garos posmos notikuši vismaz trīs ceļu satiksmes negadījumi, kuros ir cietušie, vai vismaz astoņi ceļu satiksmes negadījumi."

2. Papildināt noteikumus ar 3.1 punktu šādā redakcijā:

"3.1 Klasificējot ceļu posmus apdzīvotās vietās, ceļu tīklā nosaka vietas (ja tās ir ekspluatācijā vairāk nekā trīs gadus), kur krustojumos vai ielu posmos starp krustojumiem, kas nav garāki par 300 metriem, notikuši vismaz trīs ceļu satiksmes negadījumi, kuros ir cietušie, vai vismaz 10 ceļu satiksmes negadījumi."

Ministru prezidents A. K. Kariņš

Satiksmes ministra vietā –

Ministru prezidenta biedrs,

tieslietu ministrs J. Bordāns